ግብጻውያን ተጠቃሚ የሚያደርጋቸውን  ግድብ ሊቃወሙ አይገባም
¬- ግብጻውያን ተጠቃሚ ሊያደርጋቸው የሚችለው የታላቁ የህዳሴ ግድብ ግንባታን ሊቃወሙ እንደማይገባ በኢትዮጵያ የግል ከፍተኛ ተቋማት ሙሁራን ገለጹ ።የአልፋና የአድማስ ዩኒፈርሲቲ ኮሌጆች ሙሁራን ለዋልታ እንደገለጹት ኢትዮጵያ እየገነባች ያለው የህዳሰሴው ግድብ ለኢትዮጵያ ብቻ ሳይሆን ለግብጽም ያለው ፋይዳ የጎላ በመሆኑ ግንባታውን መደገፍ ይኖርባቸዋል። ግድቡ በአባይ ተፋሰስ የታችኛው አገራት ላይ ጉዳት የማያደርስ መሆኑ ግንባታው ከመጀመሩ በፊት በኢትዮጵያውያ መንግስት  መጠናቱን የጠቆሙት ምሁራኑ  የዓለም አቀፍ ባለሙያዎችም ባደረገው ጥናት  ጉዳት እንደማያመጣ  አስታውቋል ብለዋል።የዋልታ ሪፖርተሮች ያነጋገሯቸው የአልፋ የኒቨርሲቲ ኮሌጅ ፕረዚዳንት አቶ ተወለደብርሃን ወልደገሪማ እንደገለጹት ግድቡ ለኢትዮጵያውያን ብቻ ሳይሆን ለሁሉም የተፋሰሱ አገራት የሚጠቅም በመሆነሙ ግብጻውያን ሊቃወሙት እንደማይገባ አስረድተዋል ።ግድቡ ግብጽን የሚጎዳ ቢሆን ኖሮ በዓለም አቀፍ  ባለሙያዎች የተሳተፉት የግብጽ ምሁራን ባልተቀበሉት ነበር ያሉት ፕሬዚዳንቱ ተቃውሞው ኢትዮጵያ ለምታ ማየት በማይፈልጉ አካላት የተጠነሰሰ እንደሚሆን  አብራርተዋል ።የአድማስ ዩኒቨርሲቲ ኮሌጅ የአካዳሚና ምርምር ምክትል ፕረዚዳንት አቶ ተስፋየ ዘውገ በበኩላቸው ዓለም በእኩል ተጠቃሚነት መርህ በሚትጓዝበት  ወቅት አንዳንድ ግብጻውያን በድሮ አስተሳሰብ መጓዛቸው የሚጎዳው  እነሱን መሆኑን አስገንዝበዋል ።የአድማስ ዩኒቨሲቲ ኮሌጅ የሳይኮሎጂ መምህር ኤልያስ ካሳ ደግሞ ታላቁን የህዳሴውን ግድብ መቃወም ማለት አንድ ሰው በኪሱ ያለውን ገንዘብ የመጠቀም መብት መንፈግ ነው ብለዋል። ግድቡ ግብጻውያንን ጭምር የሚጠቅም  ልዩነቶችን በውይይት እየፈቱ  በመደጋገፍ ቀጠናውን ለማልማት ሁለቱም አገራት በጋራ ሊሰሩ ይገባል ብለዋል። የአልፋ ዩኒቨርሲቲ ኮሌጅ የ3ኛ ዓመት ቢዝነስ ማናጅመንት ተማሪ ሜሩ ኡፋቶ በበኩሉ ለአገራችን ዕድገት ወሳኝ የሆነውን የህዳሴውን ግድብ ስንገነባ ለሚያጋጥሙን ችግች መንግስት በሰላማዊና በሰከነ መንገድ ለመፍታት እየያደረገ ያለው ጥረት ተገቢ መሆኑን ተናግሯል። የአድማስ ዩኒቨርሲቲ 3ኛ ዓመት የአካውንቲንግ ተማሪ ቢልዳድ ስዩም በበኩሉ ግብጻውያን ፖለቲከኞች ስለ ግድቡ ትክክለኛውን መረጃ በመያዝ ተጠቃሚ በሚሆኑበት መልክ ሊተባበሩ ይገባል ብሏል ። በሀለተቱ አገራት የውጪ ጉዳይ ሚንስትሮች የተደረገው  ውይይት ችግሮችን ለመፍታት ስለሚያስችል ተጠናክሮ መቀጠል እንዳለበትም ሙሁራኑ አሳስበዋል።